જી ના, સહુથી પહેલા તો ટોરેન્ટ અને ક્રેક્ડ વર્ઝન વિષે વાત. ટોરેન્ટ અને ક્રેક્ડ વર્ઝન આજથી પાંચ દસ વર્ષ પહેલા સામાન્ય અને એક અનિવાર્ય જરૂરત હતા. જયારે કોઈ મનગમતી ફિલ્મ આપણા નાના ગામ કે શહેર માં રિલીઝ ન થતી હોય. ગેમ્સ, ફિલ્મો કે ગીતો ઓનલાઇન હોય કે નહિ એ ખબર ન હોય, ઓનલાઇન હોય તો એને કઈ રીતે ખરીદવું એનો આઈડિયા ન હોય. અથવા એ વસ્તુઓના ભાવ ખુબ વધારે મોંઘા હોય. અને આ કોઈ પ્રોબ્લેમ ન હોય તો પણ આ ફિલ્મો, ગેમ્સ કે ગીતો ડાઉનલોડ થઇ શકે એવું ઇન્ટરનેટ કાં તો હોય જ નહિ અને હોય તો આજની ક્રિકેટ ટીમ્સ જેવું રિલાયેબલ, ક્યારે અને ક્યાં ડૂકી જાય એનું કઈ નક્કી જ નહીં. અને એટલે જ ઓફિશિયલ એન્ટરટેનમેન્ટ થી દૂર પાઈરેટેડ એન્ટરટેનમેન્ટ બહુ સામાન્ય વાત હતી. ઇવન ત્યાં સુધી કે ચાર પાંચ વર્ષ પહેલા ખુદ અનુરાગ કશ્યપે નાના શહેરોના લોકોને પોતાની ફિલ્મ ટોરેન્ટ પર થી ડાઉનલોડ કરી જોવાની સલાહ આપી હતી.